《明日阻雪不得行盖冬至前一日也》
宋代·李之仪

才冬即欲雪，酝酿非不久。旅馆黄昏风，半夜忽如昼。

天公时谑戏，不在我先后。儿心见期心，咫尺弗得就。

密洒良未已，兀坐几忍灸。遂令相逢心，感慨若奔辏。

红炉惨无光，短气犹发馏。况兹严报本，供卫何所售。

风威果能神，排斥勿宿留。非独寸草荣，万里同锦绣。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。